INFORMACIJA O DRUGOM JAVNOM SLUŠANjU

ODBORA ZA SPOLjNE POSLOVE NA TEMU:

«PREDSTAVLjANjE PRVOG NACIONALNOG IZVEŠTAJA O SPROVOĐENjU CILjEVA ODRŽIVOG RAZVOJA»

ODRŽANOM 11. JUNA 2019. GODINE

 Odbor za spoljne poslove je, na osnovu odluke donete na 73. sednici, održanoj 5. juna 2019. godine, održao Drugo javno slušanje na temu: «Predstavljanje prvog nacionalnog izveštaa o sprovođenju ciljeva održivog razvoja», uz podršku UNDP-a.

 Javno slušanje je počelo u 11,00 časova.

 Javno slušanje je otvorila Dubravka Filipovski, zamenica predsednika Odbora za spoljne poslove.

Javnom slušanju je prisustvovao potpredsednik NS RS Đorđe Milićević, a iz Odbora za spoljne poslove prisustvovali narodni poslanici: dr Milorad Mijatović, Maja Mačužić, Dušica Stojković, Marija Obadović, Ljiljana Malušić, Dragan Šormaz, Đorđe Kosanić, prof. dr Ljubiša Stojmirović. Pored članova Odbora za spoljne poslove učešće su uzeli i narodni poslanici Veroljub Arsić, potpredsednik NS RS, Aleksandra Tomić, Goran Kovačević, Milanka Jevtović-Vukojičić, Olena Papuga, Vesna Ivković Gordana Čomić i Nada Lazić.

 Učesnici javnog slušanja bili su: prof. dr Slavica Đukić Dejanović, ministarka bez portfelja u Vladi Republike Srbije zadužena za demografiju i populacionu politiku i predsednica Međuresorne radne grupe za sprovođenje Agende održivog razvoja do 2030. godine, prof. dr Jelica Stefanović-Štambuk, posebni savetnik ministra za evropske integracije za Agendu 2030, Jelena Šćepanović iz Ministarstva poljoprivrede, šumarstva i vodoprivrede, Stefan Mladenović- Rodna ravnorpavnost, Lidija Kuzmanov-analitičar društvenog uticaja Danica Stojanović-DULSU, Olivera Zurovac-Kuzman-Misija OEBS u Srbiji, Bogdan Urošević Misija OEBS u Srbiji, Petra Čalinka iz Privredne komore Srbije, Borjana Peruničić iz Kancelarije zaštitnika građana, Borka Jeremić iz Kancelarije UN u Srbiji, Zvezdan Kalmar iz CEKOR-a, Miljana Mandić iz Ministarstva trgovine, turizma i telekomunikacija, Svetlana Velimirović iz Komeserijata za izbeglice i Migracije, Snežana Klašnja ispred Ministarstva omladine i sporta, Srđan Korać iz Instituta za međunarodnu politiku i privredu, Biljana Ledeničan, Aleksandar Urošev, Katarina Vuksić, Aleksa Filipov, Jelena Manic Petronikolos, Jelena Popović, Vojislav Tasić, Jelena Glišić iz UNDP, Marija Majkić iz Ministarstva finansija, Miloš Milovanović, kabinet ministarke bez portfelja za demografiju i populacionu politiku, Sanja Stanković, pomoćnica poverenice za zaštitu ravnopravnosti, Snežana Lakčević iz Republičkog zavoda za statistiku, Sanja Amanović iz Ministarstva finansija, Jovana Perić iz Delegacije EU u Srbiji, Bojan Mitrović, potpredsednik Državne revizorske institucije, Filip Radović, direktor Agencije za zaštitu životne sredine, Tamara Perunović-Ćulić iz Agencije za zaštitu životne sredine, Miloš Janjić iz Centra za evropske politike, Sonja Piletić iz MSP-SMUL, Jelena Stanković i Dejan Sarvan iz GIZ, Miodrag Nedeljković, izvršni direktor IDS, Marija Spasić iz MUP, Đorđe Milić iz Ministarstva građevinarstva, saobraćaja i infrastrukture, Vladimir Filipović, Jelena Mladenović i Maja Nenadović iz Narodne skupštine Republike Srbije.

 Dubravka Filipovski, zamenica predsednika Odbora za spoljne poslove otvorila je Drugo javno slušanje Odbora za spoljne poslove NS RS na temu „ Pedstavljanje prvog nacionalnog izveštaja o sprovođenju ciljeva održivog razvoja“

 Učesnicima se pozdravnim govorom obratio potpredsednik Narodne skupštine Đorđe Milićević izrazivši zadovoljstvo povodom skupa i zahvaljujući UNDP na partnerskoj saradnji prilikom organizacije. Podsetio je na važnost koju ciljevi proklamovani Agendom 2030 imaju za sve naše građane. U okviru Ustavom propisanih nadležnosti i odgovornosti koju ima Narodna skupština će se truditi da se ovi ciljevi ispune. U tom smislu osnovana je i Fokus grupa kao efikasni mehanizam za koordiniranje aktivnosti unutar Narodne skupštine i među nadležnim odborima. Pažnja je naročito usmerena na ciljeve 8, 10, 16 i 17 Agende. U skladu sa svojom nadzornom funkcijom NS RS će pratiti aktivnosti Vlade u ovom domenu i proces implementacije Agende.

 U nastavku, Dubravka Filipovski, zamenica predsednika Odbora za spoljne poslove podsetila je da je Odbor za spoljne poslove na svojoj 73. sednici održanoj 5. juna 2019. godine doneo Odluku da se održi javno slušanje. Predlog je potekao od narodnog poslanika i člana Odbora prof. dr Milorada Mijatovića, koji je ujedno i koordinator Forus grupe NS RS za razvoj mehanizama kontrole procesa implementacije Ciljeva održivog razvoja. Istakla je da je fiskalna i ekonomska politika u skladu sa Ciljevima održiog razvoja , kao i da se sve aktivnosti u tom smislu mogu pratitina sajtu NS RS. Doborvoljan nacionalni izveštaj koji je tema javnog slušanja, a biće predstavljen u UN, od strane prof. dr Slavice Đukić-Dejanović, predsednice Međuresorne grupe za sprovođenje Agende održivog razvoaja 2030, predstavlja zajednčki dokument u čijoj izradi su učestvovali svi državni resori, kancelarije, lokalne vlasti, civilni sektor, privatni sektor, NVO.

U uvodnim obraćanjima govorili su: prof. dr Slavica Đukić Dejanović, ministarka bez portfelja u Vladi Republike Srbije zadužena za demografiju i populacionu politiku i predsednica Međuresorne radne grupe za sprovođenje Agende održivog razvoja do 2030. godine, Jelica Stefanović-Štambuk, posebni savetnik ministra za evropske integracije za Agendu 2030 i dr Milorad Mijatović predsednik Fokus grupe za razvoj mehanizama kontrole procesa implementacije Ciljeva održivog razvoja Narodne skupštine, član Odbora za spoljne poslove.

 Prof. dr Slavica Đukić Dejanović je izrazila zadovoljstvo povodom javnog slušanja i istakla da je Dobrovoljni nacionalni izveštaj nastao kao rezultat zajedničke saradnje između organa vlasti, međunarodnih organizacija, civilnog sektora, lokalnih vlasti i drugih mnogobrojnih relevantih partnera. Izveštaj je napravljen prema smernicama Generalnog sekretara UN, mapirani su izazovi, uzeta su u obzir iskustva i dobre prakse. Podsetila je prisutne da je predsednica Vlade izdvojila 6 prioriteta povezivanja Srbije sa Evropom i svetom: inkluzivni privredni rast, efikasno povezivanje javnih usluga uz poštovanje ljudskih prava i bezbednost, obrazovanje, digitalizacija i pristupanje EU uz multilateralnu i regionalnu saradnju. Ključni partneri tokom prethodnog perioda su bili Stalna konferencija gradova i opština, jedinice loklane samopurave, Kancelarija za saradnju sa civilnim društvom koja je u sklopu svojih nadležnosti pozvala organizacije civilnog društva da daju svoj doprinos. Takođe, budžetom iz 2019. godine predviđena su sredstva za sprovođenje Ciljeva, a takva praksa će i nadalje da se nastavi budžetom za narednu godinu.

Prof. dr Đukić-Dejanović je ocenila da za razliku od Milenijumskih ciljeva, koji su bili ciljevi vlada, ciljevi održivog razvoja imaju znatno širu mrežu aktera koji učestvuju u njihovoj realizaciji.

 Jelica Stefanović-Štambuk, poseban savetnik ministra za evropske integracije za Agendu 2030 je izrazila zadovoljstvo povodom skupa istakavši da je Narodna skupština sa svojim Odbor za spoljne poslve i Forkus grupom ključna za ostvanjrenje Agende 2030, a da je Narodna skupština jedan od retkih parlamenata koji se uključio u skladu sa svojim nadležnostima u ostvarenje Agende. Ona postaje centar javnog zagovaranja i ostvarivanja Ciljeva održivog razvoja u okviru svojih legitimnih nadležnosti, nadzornom funkcijom i budžetiranjem. Stefanović-Štambuk je tokom izlaganja upoznala učesnike sa strukturom Dobrovoljnog nacionalnog izveštaja, istakavši da Vlada RS podnosi ovaj izveštaj pod punom odgovornošću, a ono što je naročito važno je rad na smanjenju nejednakosti na svim nivoima.

 Dr Milorad Mijatović, član Odbora za spoljne poslove i predsednik Fokus grupe za razvoj mehanizama kontrole procesa implementacije Ciljeva održivog razvoja Narodne skupštine je naglasio da se na vreme počelo sa ostvarivanjem Ciljeva kako organizaciono tako i suštinski, te da je u tom smislu i Fokus grupa svoj rad shvatila ozbiljno. Fokus grupa broji 13 članova i iako je neformalnog karaktera zainteresovanost za nju je sve veća. Do sada su realizovane dve evaluacije, a 2017. godine Srbija je bila među prvima. Mnoštvo ideja postoji. Vlada RS sprovodi politike i podržava Mađuresornu grupu, a Fokus grupa NS RS je relavantan partner u tom smislu. Podsetio je da je 2018. i 2019. prilikom rasprave o budžetu podneto nekoliko amandmana kojima su se tražila dodatna sredstva za Ciljeve održivog razvoja, ali da u tom momentu nisu usvojeni. Sada je predlaženo da se u svakom relevantno zakonu naglasi da je u skladu sa Ciljevima održivog razvoja. Takođe, jedna od ideja je i organizovanje kampanja o Ciljevima održivog razvoja koja bi bila sprovođena na nacionalnom nivou. Saradnja i komunikacija sa lokalnim vlastima i institucijama u pogledu realizacije određenih ciljeva je od ključnog značaja, ali pre svega treba raditi na upoznavanju mladih od najranijeg uzrasta. Kada se završi faza upoznavanje sledi faza realizacije. M. Mijatović je na kraju izlaganja spomenuo da je u ovom domenu Srbija, pored Argentine prepoznata kao zemlja dobre prakse.

 Nakon uvodnih izlaganja usledila je diskusija u kojoj su učestvovali: Nada Lazić, narodna poslanica, Ljiljana Malušić, narodna poslanica, Milanka Jevtović-Vukojičić, narodna poslanica, Suzana Paunović, direktorka Kancelarije za ljudska i manjinska prava.

 Nada Lazić, narodna poslanica je u svom izlaganju izrazila nezadovoljstvo povodom pregleda stanja i dosadašnjih koraka koje preduzima Valada RS u pogledu Ciljeva održivog razvoja, a koje je su predstavili govornici, kao i nezadovostvo povodom onoga što je predtavljeno na seminaru organizovanom u Vrdniku, ukazujući da su nedovoljno obrazlagani ciljevi koji se tiču zaštite životne sredine (Treći stub) i izazovi sa kojima se u tom smislu suočavamo.

 J. Stefanović-Štambuk je prilikom komentara istakla da su sva tri stuba integrisana u okviru 6 prioriteta Vlade RS. Zaštita životne sredine jeste jedan od najvećih izazova, projekti koji se realizuju imaju indirektne efekte i na životnu sredinu. U narednom periodu Vlada RS će nastojati da se novi programskim periodom ova situacija poboljša, uz napomenu da je ekonomska i finansijska održivost preduslov svih drugih dimenzija, na čemu je Srbija u proteklih par godina intenzivno radila.

 Ljiljana Malušić, narodna poslanica je istakla da je Vlada RS ispunila i radi još uvek na ispunjenju velikog broja ciljeva, zapošljavanja, smanjenja nejednakosti i može se reći da je usvim segmentima postignut napredak. Naročita se pažnja posvećuje saradnji sa lokalnim zajednicama i lokalnim vlastima što se može videti i na primeru kolega narodnih poslanika koji su obišli Svrljig i Sokobanju.

 M. Jevtović-Vukojičić je istakla da je predstvaljeni Izveštaj realan, međusektorski povezan i da iz tog razloga nije moguće govoriti o pojedinom segmentu jer ostvarivanjem jednog, posredno se ostvaruje nekoliko njih, a krajnji cilj je svakako bolji život građana Srbije. Podsetila je na značaj pune participacije mladih i uključivanje u Ciljeve održivog razvoja, sagledavanje poteškoća i nalaženje načina za njighovo prevazilaženje, a sve to predstavlja proces. Srbija je postigla ekonomsku stabilnost na čemu je radila proteklih par godina što predstavlja prvi preduslov za dalju realizaciju Ciljeva održivog razvoja.

Suzana Paunović, direktorka Kancelarije za ljudska i manjinska prava pozdravila je organizovanje ovakve vrste skupova uz kratak pregled onoga što je Kancelarija dala svoj svoj doprinos u proteklom periodu. Podsetila je da Srbija kao zemlja koja je ratifikovala sva značajna dokumenta u oblasti ljudskih dobija preporuke za njihovo sprovođenje, koje su integrisane u Akcioni plan i podeljene po resorima. Svaka od tih preporuka je dovedena u dodir sa Ciljevima održivog razvoja. Indikatore koje razvijamo za preporuke radimo u saradnji sa civilnim sektorom. Pohvalila je rad NS RS u pogledu uključenosti i praćenja aktivnosti, istakavši da se o Milenijumskim ciljevima malo govorilo i znalo, dok su Ciljevi održivog razvoja poznati javnosti i na njima se dosta radi.

 Javno slušanje je završeno u 13,00 časova.